32001D0012
L 003/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 декември 2000 година
за изменение на Решение 90/424/ЕИО относно разходите във ветеринарната област
(2001/12/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид че:
(1)
Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (3) предвижда, че специфичните ветеринарни дейности, определени в Решение 90/424/ЕИО (4), следва да бъдат финансирани от 1 януари 2000 г. от Европейския фонд за ориентиране и гарантиране на земеделието (ФЕОГА), с оглед постигане на целите, определени в член 33, параграф 1 от Договора.
(2)
Целесъобразно е да се конкретизират режимите, които Общността ще прилага при управлението на въпросните разходи.
(3)
Целесъобразно е Комисията, предвид спецификата на своята дейност, да управлява тези разходи пряко.
(4)
Решение 90/424/ЕИО следва във връзка с това да бъде съответно изменено,
ПРИЕ НАСТОЯЩОТО РЕШЕНИЕ:
Член 1
В Решение 90/424/ЕИО се добавя следният член:
„Член 40а
Разходите, предмет на финансиране съгласно условията на настоящото решение, се управляват пряко от Комисията, в съответствие с втория параграф от член 98 от Финансовия регламент от 21 декември 1977 г. (5).
Член 2
Адресати на настоящото решение са държавите-членки.
Съставено в Брюксел на 19 декември 2000 година.